NORAKSTS

|  |  |
| --- | --- |
| 25.05.2023 | Nr.5/6 |

###### AIZŅĒMUMA ŅEMŠANA 2023. GADA PRIORITĀRĀ INVESTĪCIJU PROJEKTA “JELGAVAS BĒRNU UN JAUNATNES SPORTA SKOLAS INFRASTRUKTŪRAS ATTĪSTĪBA” ĪSTENOŠANAI

**Atklāti balsojot: PAR – 15** (A.Rāviņš, R.Vectirāne, V.Ļevčenoks, M.Buškevics, I.Bandeniece, I.Priževoite, J.Strods, R.Šlegelmilhs, U.Dūmiņš, M.Daģis, A.Eihvalds, A.Pagors, G.Kurlovičs, A.Rublis, A.Tomašūns), **PRET – nav**, **ATTURAS – nav**,

Saskaņā ar Pašvaldību likuma 10. panta pirmās daļas 21. punktu, likuma “Par pašvaldību budžetiem” VI nodaļu, Ministru kabineta 2019. gada 10. decembra noteikumiem Nr.590 “Noteikumi par pašvaldību aizņēmumiem un galvojumiem” un likuma “Par valsts budžetu 2023. gadam un budžeta ietvaru 2023., 2024., 2025. gadam” 36. panta pirmās daļas 1. punktu, Jelgavas pilsētas attīstības programmas 2014. – 2020.gadam Investīciju plānā 3. rīcībpolitikas “Atpazīstams un konkurētspējīgs piedāvājums kultūras, tūrisma un sporta jomās” 3.5. sadaļā “Sporta infrastruktūras attīstība” iekļauto projekta ideju Nr. 3.5.1. “Lielupes ūdenssporta un ūdenstūrisma bāzes attīstība” un saskaņā ar iepirkumu rezultātiem, lai attīstītu infrastruktūru Jelgavas Bērnu un jaunatnes sporta skolas vajadzībām, tādējādi uzlabojot sporta skolas sniegto sporta aktivitāšu pieejamību un kvalitāti bērniem un jauniešiem Jelgavas valstspilsētas un Jelgavas novada pašvaldībās,

**JELGAVAS VALSTSPILSĒTAS PAŠVALDĪBAS DOME NOLEMJ:**

2023. gada prioritārā investīciju projekta “Jelgavas Bērnu un jaunatnes sporta skolas infrastruktūras attīstība” īstenošanai, kas atbilst Jelgavas pilsētas attīstības programmas 2014. – 2020. gadam Investīciju plānā 3. rīcībpolitikas “Atpazīstams un konkurētspējīgs piedāvājums kultūras, tūrisma un sporta jomās” 3.5. sadaļā “Sporta infrastruktūras attīstība” iekļautajai projekta idejai Nr. 3.5.1. “Lielupes ūdenssporta un ūdenstūrisma bāzes attīstība” un nodrošina lietderīgu investīciju īstenošanu pašvaldības autonomās funkcijas *veicināt sporta attīstību, tostarp uzturēt un attīstīt pašvaldības sporta bāzes, atbalstīt sportistu un sporta klubu, arī profesionālo sporta klubu, darbību un sniegt atbalstu sporta pasākumu organizēšanai* izpildei:

1. ņemt ilgtermiņa aizņēmumu 1 500 000,00 *euro* (viens miljons pieci simti tūkstoši *euro* 00 *centi*)apmērā no Valsts kases ar tās noteikto procentu likmi līdz 30 gadiem ar atlikto pamatsummas maksājumu līdz 3 gadiem no līguma noslēgšanas dienas, sadalot pa gadiem:
	1. 2023. gadā 970 602,73 *euro* (deviņi simti septiņdesmit tūkstoši seši simti divi *euro* un 73 *centi*);
	2. 2024. gadā 529 397,27 *euro* (pieci simti divdesmit deviņi tūkstoši trīs simti deviņdesmit septiņi *euro* un 27 *centi*);
2. aizņēmuma atmaksu garantēt ar Jelgavas valstspilsētas pašvaldības budžetu;
3. paredzēt Jelgavas valstspilsētas pašvaldības 2024. gada budžetā nepieciešamo līdzfinansējumu 93 423,04 *euro* apmērā.

Domes priekšsēdētājs *(paraksts)* A.Rāviņš

NORAKSTS PAREIZS

Jelgavas valstspilsētas pašvaldības

Iestādes “Centrālā pārvalde”

Administratīvā departamenta

Lietvedības nodaļas vadītāja  B.Jēkabsone

2023. gada 26. maijā